Source: http://www.amnesty.hu/hu/eset/raif-badawi
Timestamp: 2017-07-23 22:43:17
Document Index: 21405547

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'Bíróság ', 'Bíróság ']

Kinek segíthetsz?›	Raif Badawi: helybenhagyták az ítéletet, folytatódhatnak a korbácsolások
Az akció indult: 2014/11/14, A petíció aktív	A szaúd-arábiai legfelsőbb bíróság a Raif Badawira kiszabott teljes büntetést - a 10 év börtönt és az 1000 korbácsütést is – helybenhagyta. A férfi lelkiismereti fogoly, akit bármikor újra nyilvánosan megkorbácsolhatnak.	Legfrissebb hírek 6/122015 Szaúd-Arábia: Minden egyes Raif Badawira mért korbácsütéssel a szólásszabadságot ostorozzák és kigúnyolják	A maradék 950 korbácsütéssel, melyet a szaúd-arábiai hatóságok Raif Badawi ellenzéki bloggerre terveznek mérni, a szólásszabadságot ostorozzák, valamint az ország nemzetközi emberi jogi kötelezettségeit is kigúnyolják. Az Amnesty International attól tart, hogy a nyilvános korbácsolás már holnap folytathatják.	Tovább
6/82015 A véleménynyilvánítás szabadságának sötét napja: helybenhagyták Raif Badawi ítéletét	Az a nap, amikor a szaúd-arábiai legfelsőbb bíróság úgy döntött, hogy helybenhagyja a blogger Raif Badawi 10 év börtönt és 1000 korbácsütést kiszabó ítéletét, a véleménynyilvánítás szabadságának sötét napja a Királyságban – mondta az Amnesty International.	Tovább
5/72015 Egy év után is még mindig rácsok mögött az 1000 korbácsütésre ítélt Raif Badawi	Egy év telt el azóta, hogy a szaúdi blogger Raif Badawit 1000 korbácsütésre és 10 év börtönre ítélték. Az Amnesty International a férfi feleségével közösen ismét az azonnali és feltétel nélküli szabadon bocsátását követeli.	Tovább
3/122015 10 brutális tény, ami Raif Badawi ügye mögött van	Kilenc hét telt el azóta, hogy a szaúd-arábiai hatóságok nyilvánosan megkorbácsolták Raif Badawi bloggert és aktivistát, akit 1000 korbácsütésre és 10 év börtönre ítéltek az iszlám megsértéséért, mert létrehozott egy internetes politikai vitafórumot.	Tovább
2/52015 Szaúd-Arábia: A terrorizmus elleni törvény a legjobb eszköz, hogy elhallgattassák az ellenzéki hangokat	A Terrorizmussal összefüggő bűncselekményekről és azok finanszírozásáról szóló törvény elfogadásának első évfordulóján az Amnesty International azt mondta, hogy a törvény továbbra is jogi hátteret nyújt a szaúd-arábiai hatóságoknak, hogy kihasználva a jogrendszert, elhallgattassák a békés ellenzéki hangokat.	Tovább
2/22015 Szaúd-Arábia: Feltételekhez kötött kegyelemmel akarják elhallgattatni az aktivistákat?	A múlt heti királyi rendelet, amely kegyelmet adna azoknak a szaúd-arábiai foglyoknak, akiket „állampolgári jogaik” gyakorlása kapcsán ítéltek el, csak akkor válik pozitív lépéssé, ha nem kötik a szabadulást feltételekhez – mondta az Amnesty International.	Tovább
1/292015 Az orvosszakértő szerint maradandó sérüléseket okozhat a szaúdi blogger ismételt megkorbácsolása	Ha tovább folytatódik Raif Badawi szaúd-arábiai blogger megkorbácsolása, az hosszú távon súlyos testi és mentális sérüléseket okozhat a számára – figyelmeztetett az Amnesty International felkérésére írt jelentésében a kínzások áldozatainak gyógykezelésével és rehabilitációjával foglalkozó Freedom from Torture alapítvány orvosszakértője.	Tovább
1/262015 A petíció új címzettje: Salman király	Abdullah király halála miatt a petíció új címzettje utóda, Salman király.	Tovább
1/222015 Egészségügyi okokból zsinórban másodszorra halasztják el Raif Badawi megkorbácsolását	Raif Badawi e hét péntekre tervezett megkorbácsolását nagy valószínűséggel ismét elhalasztják.	Tovább
1/162015 Egészségügyi okokból elhalasztották Raif Badawi megkorbácsolását	Az Amnesty International értesülései szerint egészségügyi okokból elhalasztották Raif Badawi mára tervezett korbácsolását, mely a büntetés sokkoló brutalitását jelzi.	Tovább
1/142015 Szaúd-Arábia: Raif Badawit most pénteken ismét megkorbácsolják	Itt a lehetőség a szaúd-arábiai hatóságok számára, hogy javítsanak országuk emberi jogi megítélésén, és hallva a nemzetközi tiltakozást azonnal leállítsák Raif Badawi nyilvánosság előtti megkorbácsolását – jelentette ki az Amnesty International.	Tovább
1/122015 50 korbácsütést kapott Raif Badawi, még 950 hátravan	Január 9-én Raif Badawit nyilvánosan megkorbácsolták. A pénteki ima után egy mecset előtt - nagy tömeg jelenlétében - büntetésének első részleteként 50 korbácsütést kapott.	Tovább
A szaúdi sajtó június 6-án számolt be arról, hogy a legfelsőbb bíróság helybenhagyta a Raif Badawira kiszabott teljes büntetést, amely 10 év börtönt, 1000 korbácsütést jelent, tetézve azzal, hogy nem hagyhatja el az országot 10 évig, nem szerepelhet a médiában. Ezenfelül még egy 1 millió riálos (nagyjából 75 millió forintos) pénzbüntetést is kiszabtak. Az Amnesty Internationalnek több megbízható forrás is megerősítette, hogy a hír igaz.Raif Badawit 2014. május 7-én ítélte el a dzsiddai büntetőbíróság, az ítéletet pedig a fellebbviteli fórum szeptember 1-én megerősítette. Annak ellenére, hogy ügye már decemberben a legfelsőbb bíróság előtt volt, 2015. január 9-én megkezdték a heti 50 korbácsütés nyilvános végrehajtását az al-Jafali mecset előtt. Ezidáig ekkor korbácsolták meg először és utoljára, azóta – elsősorban egészségügyi okokból – nem került sor további korbácsolásra. Az utolsó és most már jogerős döntése a legfelsőbb bíróságnak – amelynek megváltoztatására már nincs mód – könnyen jelentheti, hogy a nyilvános korbácsolások újrakezdődnek.Aktivisták világszerte tüntetéseket szerveztek a szaúd-arábiai nagykövetségek előtt, hogy elítéljék a korbácsolást, és felszólítsák a hatóságokat a férfi szabadon bocsátására. Számos európai uniós tagállam, az Európai Parlament és Kanada illetve az Egyesült Államok is hivatalosan tiltakoztak a büntetés ellen. Az ENSZ Emberi Jogi Főbiztosa a korbácsolást “minimum kegyetlen és embertelen büntetésnek nevezte... amelyet tiltanak a nemzetközi szabályok, elsősorban az ENSZ kínzás elleni egyezménye, amelyet maga Szaúd-Arábia is ratifikált.”Raif Badawit azért ítélték el, mert megsértett az ország kiberbiztonsági törvényeit azzal, hogy létrehozta a "Szaúd-Arábiai Liberálisok Hálózata" nevű weboldalt (amelyet a bíróság megszüntetett), és amiért a Facebookra és a weboldalra kitett írásaival “megsértette az iszlám vallást”.
Raif Badawit, aki a Szaúd-Arábiai Liberálisok nevű - politikai és szociális vitáknak helyet adó - online fórum alapítója, 2012. június 17-én tartóztatták le, és azóta fogva tartják a Briman nevű börtönben, a tengerparti Dzsiddában. A weboldal létrehozása és szerkesztése miatt Szaúd-Arábia informatikai törvényének és az iszlám vallás megsértésével vádolták. Raifot végül bűnösnek találták hitehagyás vádjában: 10 év börtönre és 1000 korbácsütésre ítélték, illetve pénzbüntetést kapott és eltiltották a médiamegjelenésektől is.A Raif Badawi elleni vádak összefüggésben vannak számos általa írt cikkel, ideértve például a Valentin-napi cikkét, amely miatt Szaúd-Arábia Erény Elősegítésének és az Erkölcstelenség Megelőzésének Bizottságának (a szaúdi vallási rendőrség) megcsúfolásával vádolták. A vádak megemlítik azt is, hogy nem távolíttatta el mások írásait az oldaláról, így azt sem, amely szerint az Al-Imam Mohamed ibn Saud Egyetem a „terroristák odújává“ vált.Egyik cikkében így fogalmaz:„Gratulálhatunk magunknak az Erény Elősegítésének Bizottságáért, hogy az megtanítja nekünk az erényeket, és a buzgóságáért, hogy a szaúdi közösség minden tagja biztosan a Paradicsom emberei között legyen.“A honlapján megjelent írásai és bejegyzései alapján a vád hitehagyással állította bíróság elé, amelyért halálbüntetés jár Szaúd-Arábiában. Raif Badawi bírósági tárgyalása 2012 júliusában kezdődött a dzsiddai Általános Bíróságon. 2013. január 21-én a bíróság elküldte az ügyet a Büntetőbíróságnak, mondván, hogy nincsen joghatósága vizsgálni az ügyet, nem talált rá bizonyítékot, hogy Raif Badawi megsértette volna az iszlámot, így a hitehagyással kapcsolatos vád nem állhat fenn.Az ügyész azonban ragaszkodott ahhoz, hogy Raif Badawit ezzel vádolják. Az ügyet ekkor továbbküldték egy fellebbviteli bíróságra, hogy meghatározzák, hova tartozik: a Büntetőbírósághoz vagy az Általános Bírósághoz, amelynek joghatósága van az ilyen ügyekben. A dzsiddai Fellebbviteli Bíróság az előbbihez rendelte az ügyet, amely 2013. július 29-én Raif Badawit 7 év börtönbüntetésre és 600 ostorcsapásra ítélte, amiért „megalapított egy online fórumot, a Szaúdi Liberálisokat, amiben az ateisták és Isten ellenségei működnek közre“, illetve amiért „istenkáromló írásokat publikált“ Facebook oldalán, amelyet megosztott másokkal is.Raif Badawi ügyvédje fellebbezett a döntés ellen. Arra hivatkozott, hogy az ügyet nem az eredeti bíró intézte, hanem egy ideiglenes helyettese, aki elfogult, hiszen korábban maga is a hitehagyás miatti vádemelést pártolta.A Fellebbviteli Bíróság 2013. december 11-én elrendelte, hogy az ügyet újra kell vizsgálni, és visszaküldte a bíróságnak, ahol az eljáró bíró két héttel később kijelentette, hogy nem tudja újra megvizsgálni az ügyet, mert a vádak hitehagyással kapcsolatosak. Így visszaküldte az ügyet a Fellebbviteli Bírósághoz, amely 2014. február 18-án visszaküldte ugyanannak a bírónak a Büntetőbíróságra, hogy tanulmányozza át újra az ügyet. 2014. május 7-én végül 10 év börtönre, 1000 ostorcsapásra és 1 millió szaúdi rial pénzbüntetésre (266.600 USD) ítélték Raif Badawit, a Szaúd-Arábiai Liberálisok online közösségi fórum megalapításáért és az iszlám elleni támadásért. Ezenfelül 10 évre eltiltották az utazástól és szabadulása után a médiaszereplésektől is.Felesége és három gyermeke azóta már elhagyta Szaúd-Arábiát, jelenleg Kanadában élnek.	Minden eset	Szólítsd fel online:
Salman bin Abdul Aziz Al Saud: Király és Miniszterelnök, A Király Őfelségének Irodája	Követeljük: